stanford-oval/wikipedia huggingface dataset:
Aura Basket
Areena

Aura Basket pelasi divisioonakautensa Samppalinnan palloiluhallissa, joka oli melko pieni ja lattiamateriaali oli pelaamiseen huono. Kun joukkue nousi SM-sarjaan Koripalloliitto vaati, että ottelut pelataan puuparketilla. Ainoaksi vaihtoehdoksi joukkueelle tulikin pelata ottelut Caribia-hallissa. Huonoja puolia ratkaisussa oli se, että seura ei pystynyt tarjoamaan oheismyyntiä, joista se olisi itse saanut lisätuloja. Myöskään harjoitusvuorot eivät olleet joukkueen kannalta parhaat mahdolliset. Seuran johdossa kuitenkin uskottiin, että kunnallisvaalien jälkeen neuvottelut uuden hallin rakentamisesta alkaisivat.
Maaliskuussa 2005 seuran kärsivällisyys alkoi kuitenkin loppua, kun uuden palloiluhallin suunnittelumääräraha poistettiin budjetista. Myös käsipalloseura HC Dennis oli kyllästynyt toimintaan ja seurat uhkasivatkin lähteä kaupungista. Viimeisen kauden alussa Aura Basketilla oli vaikeuksia saada Caribia-hallista aikoja, sillä sali oli useasti varattu. Tämän takia yhtenä pelipaikkana esitettiin Kupittaan urheiluhallia, jota seuran johdossa pidettiin ainoana realistisena vaihtoehtona. Lopulta kausi pystyttiin pelaamaan läpi Caribia-hallissa.
Seura > Talous

Ensimmäiselle SM-sarjakaudelle mentyä seuran periaatteena oli, ettei taloudellisia riskejä oteta. Niinpä velkaa päätettiin olla ottamatta. Toisella SM-sarjakaudella kilpailu kaupungin sponsoreista oli kiristynyt ja loppukaudesta seuran rahat olivat loppu. Aura Basket oli myös Turun kaupungille velkaa salivuokria, mutta pystyi silti maksamaan Korisliigan sarjamaksut. Seuran lopetettua toimintansa velkaa ei ollut kuitenkaan jäljellä yhtään.
Seura > Yleisö

Aura Basketin ensimmäisellä pääsarjakaudella joukkueen otteluita kävi katsomassa keskimäärin 516 ihmistä, joka oli koko sarjan pienin määrä. Yhteensä otteluissa kävi yli 10 000 ihmistä. Toisella pääsarjakaudella joukkueen huono menestys näkyi joukkueen yleisömäärissä ja Auran peleissä kävikin keskimäärin ainoastaan 264 ihmistä. Tämä jäi yli 500 katsojan päähän koko liigan runkosarjan keskiarvosta.
Tilastot > Aura Basket maratontaulukossa

Aura Basket on SM-sarjan maratontaulukossa sijalla 40. Seura jäi kahden voiton päähän sijasta 39, jolla on Peli-Karhut. Aura Basketin voittoprosentiksi jäi pääsarjatasolta lopulta 30,1.
I-divisioonassa seura sijoittuu 47:ksi. Seuralla on yksi voitto enemmän kuin Korinokialla. Aura Basketin edellä on Kotkan Työväen Palloilijat, jolla on neljä voittoa enemmän kuin Auralla. Seuran voittoprosentiksi I-divisioonasta jäi 84,6.
| Sarjataso | Sijoitus | Kaudet | Ottelut | Voitot | Tasapelit | Häviöt | Tehd>  korit | Pääst>  korit | Koriero | Voitto% |
| --- | --- | --- | --- | --- | --- | --- | --- | --- | --- | --- |
| 1. | 40. | 2 | 83 | 25 | 0 | 58 | 6 623 | 7 647 | −1 024 | 30,1 |
| 2. | 47. | 1 | 26 | 22 | – | 4 | 2 497 | 2 071 | 426 | 84,6 |
Pelaajat

Seuran pelaajisto koostui ensimmäisellä kaudella lähinnä Turun seudun pelaajista, mutta SM-sarjassa joukkueen pelaajistoon siirtyi muualta tulleita pelaajia. Aura Basketin pelatessa I-divisioonassa se ei käyttänyt ulkomaalaispelaajia, mutta SM-sarjassa joukkueella oli käytössä ensimmäisellä kaudella kaksi ulkomaalaista. Toisella pääsarjakaudella joukkueessa pelasi kauden aikana kolme yhdysvaltalaispelaajaa, joista yksi sai kauden alussa potkut. Loppukaudesta kaksi jäljellä ollutta pelaajaa jouduttiin irtisanomaan.
Seuran historian ainoa maajoukkueessa pelannut pelaaja oli Juha Sten, joka teki ensi-esiintymisensä maajoukkueessa vuonna 2005. Nuorten maajoukkueissa ovat sen sijaan esiintyneet Arto Talvitie, Juho Terho, Sakari Salminen, Tomi Rokala, Eetu Nieminen, Jonas Mattila, Andreas Lähteenoja, Jukka Lehtinen ja Niilo Lehtilä.
Juha Sten Lappeenrannan NMKY:n peliasussa vuonna 2008.
Dedekind

Dedekind on muun muassa seuraavien henkilöiden sukunimi:
Brendon Dedekind (s. 1976), eteläafrikkalainen entinen uimari
Richard Dedekind (1831–1916), saksalainen matemaatikko, jonka mukaan ovat saaneet nimensä:
Dedekindin eetafunktio
Dedekindin leikkaus
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dedekindin leikkaus

Dedekindin leikkaus on matematiikassa sellainen kokonaan järjestetyn joukon jako kahteen epätyhjään joukkoon A ja B, että A:n jokainen alkio on pienempi kuin B:n jokainen alkio eikä joukossa A ole suurinta alkiota. Dedekindin leikkaus on saanut nimensä saksalaisen matemaatikon Richard Dedekindin mukaan, joka konstruoi reaaliluvut rationaalilukujen leikkauksien avulla.
Rationaalilukujen joukossa Dedekindin leikkauksia on sikäli kahdenlaisia, että joukolla B saattaa olla pienin alkio, mutta ei välttämättä ole. Esimerkiksi jos muodostetaan Dedekindin leikkaus, jossa
joukolla B on pienin alkio, nimittäin luku 2.  Tässä leikkauksessa joukkoon A kuuluvat kaikki rationaaliluvut, jotka ovat pienempiä kuin 2, joukkoon B luku 2 ja kaikki sitä suuremmat rationaaliluvut. Sen sijaan Dedekindin leikkauksessa, jossa
joukolla B ei ole pienintä alkiota. Reaalilukujen joukko voidaan muodollisesti konstruoida asettamalla jokaista tällaista Dedekindin leikkausta vastaamaan uusi luku, jollaisia sanotaan irrationaaliluvuiksi. Edellä mainitussa esimerkissä tämä luku on  {\sqrt {2}}.
Aura Noir

| Aura Noir |
| --- | --- |

 Apollyon (2001)
Tiedot
Toiminnassa:  1993–
Tyylilaji:  black metal thrash metal
Kotipaikka:  Oslo, Norja
Laulukieli:  englanti
Jäsenet:  Apollyon   Aggressor  
Entiset jäsenet:  Dirge Rep   Blasphemer  
Levy-yhtiö:  Tyrant Syndicate Productions
Infobox OKNimi-testi OK: 
Aura Noir on norjalainen, Oslosta kotoisin oleva black metal -yhtye. Yhtyeen musiikkia luonnehditaan thrash metalin ja black metalin yhdistelmäksi, joka on saanut vaikutteita Slayer-, Sodom- ja Kreator-yhtyeiden musiikista.
Historiaa

Yhtyeen perustivat vuonna 1993 Aggressor ja Apollyon, jotka tekivät yhdessä kaksi demoa ennen Dreams Like Deserts -EP:n julkaisua 1995. Vuonna 1996 Mayhem-yhtyeen kitaristi Blasphemer liittyi yhtyeen jäseneksi ja hän oli mukana ensimmäisen albumin julkaisuun asti.
Aura Noir teki 2004 levytyssopimuksen Tyrant Syndicate Productions -yhtiön kanssa, joka on Darkthrone-yhtyeen rumpalin Fenrizin johtama yritys. Kyseisen levy-yhtiön kautta yhtye julkaisi myönteistä kritiikkiä saaneen albumin The Merciless, jolla esiintyy vierailevina muusikkoina Nattefrost Carpathian Forest -yhtyeestä sekä Fenriz.
Tällä hetkellämilloin? yhtye on tauolla rumpali Aggressorille maaliskuussa 2005 tapahtuneen onnettomuuden takia. Hän joko hyppäsi tai putosi neljännen kerroksen ikkunasta kymmenen metriä tullen jalat edellä alas. Toukokuussa 2006 vieraillessaan norjalaisessa radio-ohjelmassa hän myönsi istuvansa pyörätuolissa, koska on halvaantunut vyötäröstä alaspäin.
Yhtyeen jäsenet

Aggressor (oikea nimi Carl-Michael Eide) - kitarat, basso, rummut, laulu (katso myös Ved Buens Ende, Cadaver, Dødheimsgard, Satyricon, Ulver, Infernö, Virus)
Apollyon (oikea nimi Ole Jørgen Moe) - kitarat, basso, rummut, laulu (katso myös Dødheimsgard, Lamented Souls, Cadaver,Immortal)
Blasphemer (oikea nimi Rune Erickson) - kitarat (katso myös Mayhem)
Diskografia > Demot

Untitled demo (1993)
Two Voices, one King (1994)
Diskografia > EP:t

Dreams Like Deserts (EP, 1995)
Diskografia > Split-albumit

Überthrash (2004) Split-albumi Audiopain-, Infernö- ja Nocturnal Breed-yhtyeiden kanssa.
Überthrash II (2005) Split-albumi Audiopain-, Infernö- ja Nocturnal Breed-yhtyeiden kanssa.
Diskografia > Kokopitkät

Black Thrash Attack (1996)
Deep Tracts of Hell (1998)
The Merciless (2004)
Hades Rise (2008)
Out to Die (2012)
Aura Noire (2018)
Diskografia > Livet

Live Nightmare on Elm Street (2006)
Diskografia > Kokoelma-albumit

Increased Damnation (2000)
Deep Dreams of Hell (2005)
Aiheesta muualla

Yhtyeen virallinen internetsivu
Tyrant Syndicate Productions (Arkistoitu – Internet Archive)
Aura Noir Encyclopaedia Metallumissa (englanniksi)
Aura Noir Last.fm:ssä (englanniksi)
Aura Noir Myspacessa (englanniksi)
Axopar

Axopar 28
Axopar Boats Oy on suomalainen venevalmistaja. Liikevaihdolla mitattuna se on alallaan Suomen suurin.
Historia

Yrityksen perustivat Sakari Mattila ja Janne Viitala. Axopar Boats Oy:n kehitystyö alkoi vuonna 2013 ja yhtiö aloitti toimintansa vuonna 2014. Nimi Axopar on yhdistelmä perustajan aiemmin perustamien yritysten nimistä.
Axopar Boatsin ensimmäinen venemalli Axopar 28 esiteltiin Helsingin venemessuilla vuonna 2014 . 28-jalkainen vene palkittiin European Power Boat of the Year, Best of Boats ja Motorboat of the Year -palkinnoilla. Sen versio Axopar 28 Cabin sai Yhdysvalloissa Boat of the Year -palkinnon ensimmäisenä eurooppalaisena veneenä. Vuodesta 2014 vuoteen 2016 mennessä mallia oli valmistettu 270 kappaletta ja sitä oli myyty 25 eri maahan. Vuoteen 2023 mennessä mallia oli valmistettu yli 2 700 kappaletta.
Yritys palkittiin myyntiverkostonsa nopeasta laajentumisesta International Boat Builder Awards -palkinnolla vuonna 2016.
Sakari Mattila luopui omistuksistaan yrityksessä vuonna 2018.
Vuonna 2020 Axoparin liikevaihto nousi 78,8 miljoonaan euroon, ja siitä tuli liikevaihdolla mitattuna suurin suomalainen venevalmistaja. Vuonna 2021 yrityksen liikevaihto oli 106,8 miljoonaa euroa ja se työllisti 47 henkilöä. Vuonna 2022 liikevaihto oli 147,2 miljoonaa euroa ja työntekijöitä oli 50.
Vuonna 2023 Axopar osti kymmenen prosentin osuuden norjalaisesta Evoysta, joka tekee sähköisiä perämoottoreita. Sähköisten veneiden tuotanto aloitettiin seuraavana vuonna.
Kesällä 2024 Axopar hankki enemmistöosuuden puolalaisesta sopimusvalmistajastaan Markosista, liikevaihdoltaan yli 71 miljoonan euron yrityksestä, jolla on yli 1 200 työntekijää.
Tuotteet

Axopar-veneet muistuttavat ulkoisesti RIB-kumiveneitä, mutta Axoparit eivät ole kumi- vaan lasikuituveneitä. Axoparin kaikki mallit ovat perämoottoriveneitä. Bensiinikäyttöinen perämoottori on dieselkäyttöistä sisäperämoottoria edullisempi vaihtoehto, ja sen ansiosta myös veneen kokonaispaino ja polttoaineenkulutus pysyvät alhaalla.
Axopar-veneet on suunniteltu niin, että niiden runko, runkopalkisto ja kansi muodostavat yhdessä monokokkirakenteen. Muotoilun ansiosta 28-jalkaisten veneiden avoversiot painavat vain 1 690 kiloa ja hytilliset 1 750 kiloa, kun perinteisillä menetelmillä valmistettuna ne painaisivat puolta enemmän.
Veneet tehdään modulaarisella rakenteella, jolloin yksi perusmalli voidaan helposti muuntaa esimerkiksi viiteen eri versioon kuluttajan mieltymysten mukaisesti.
Vuonna 2022 Axoparin mallistoon kuuluu 10 venemallia, joiden pituudet vaihtelevat välillä 7,2 m –  13,90 m. Halvin malli maksaa 29 800 €.
13,90-metrinen, kolmen 300-hevosvoimaisen perämoottorin työntämä malli Axopar 45 esiteltiin 2022.
Axopar-veneitä suunnittelee Navia Design Suomessa.
Tuotteet > Mallinimet

Open – avoin tuulilasivene
Cabin – umpiohjaamollinen versio
XC tai Cross Cabin – ohjaushytillä varustettu versio
Spyder – kokonaan avoin versio
TT tai T-Top – lyhyellä katoksella varustettu versio
Sun Top – pitkällä katoksella ja viistolla tuulilasilla varustettu versio
Cross Top –  korkealla, etukenolla tuulilasilla ja pitkällä katoksella varustettu versio
Valmistus

Lasikuituveneet laminoidaan käsin. Veneet valmistavat Puolassa toimivat alihankkijat Markos ja Slepsk, joka on Euroopan suurimpia venetehtaita. Puolassa työntekijöiden palkkataso on karkeasti sanottuna kolmasosa Suomen palkoista.
Myynti

Yli 60 prosenttia yrityksen veneistä viedään Euroopan ulkopuolelle. Vuonna 2017 yrityksellä on jälleenmyyjiä 30 maassa yli 50 .
Aiheesta muualla

https://www.axopar.com/ Yrityksen nettisivut
Axopar-vene
Dede Koswara

| Dede Koswara> Henkilötiedot |
| --- | --- |
Kuollut: 30. tammikuuta 2016 Bandung, Indonesia
Kansalaisuus:   Indonesia
Ammatti:  rakennusmestari, kalastaja, sirkustaiteilija
Vanhemmat:  Ateng (isä)
Muut tiedot
Lempinimet:  "Tree man" ("Puumies")
Dede Koswara (1971 – 30. tammikuuta 2016 Bandung, Indonesia) oli indonesialainen mies, joka nousi julkisuuteen sairastettuaan harvinaista ihosairautta Epidermodysplasia verruciformisia, joka aiheuttaa ympäri kehoa syylämäisiä kasvaimia. Lisäksi hänen käsiinsä ja jalkoihinsa kasvoi puumaisia rakenteita. Hänet tunnettiin tämän takia julkisuudessa nimellä "Tree man" ("Puumies").
Sairaus sai alkunsa 15-vuotiaana, kun Koswara sai haavan polveensa. Syylä kehittyi hänen sääreensä ja alkoi levitä hallitsemattomasti. Hän työskenteli rakennusmestarina ja kalastajana, mutta sairauden takia joutui luopumaan näistä töistä. Hän sai myöhemmin töitä sirkuksesta, jossa työskenteli myös muita ihmisiä, joilla oli epämuodostumia kehossa tai heidän ulkonäkönsä oli jokseekin erilainen, kuin normaalilla ihmisellä. Vuosien saatossa vaimo lopetti suhteen sairauden takia ja jätti yhteiset lapset Koswaran hoidettavaksi.
Hänen sairaudestaan esitettiin dokumentti televisiossa. Yhdysvaltalainen ihotautilääkäri Anthony Gaspari nähtyään dokumentin päätti matkustaa Deden kotikylään tutkimaan sairautta. Gaspari tutki Koswaraa ja selvitti syylien aiheuttajaksi papilloomaviruksen. Hänellä todettiin myös harvinainen immuunijärjestelmän puutos, joka aiheutti sen, että hänen ihossaan oli poikkeuksellisen isokokoisia syyliä.
Vuoden 2008 alussa Indonesian hallitus päätti ottaa Koswaran hoitoon paikalliseen sairaalaan, jossa häneltä poistettaisiin syylät ja kasvaimet. Hänelle tehtiin muun muassa ihonsiirto-operaatio käsiin ja jalkoihin. Ihotautilääkäri Gaspari osallistui myöhemmin paikallisten lääkäreiden kanssa yhteistyöhön Koswaran hoitoon. Puolen vuoden sairaalahoidon jälkeen hän palasi kotikyläänsä. Kasvaimet kuitenkin uusiutuivat, ja hänelle jouduttiin tekemään kaksi vuosittaista leikkausta infektioiden hillitsemiseksi.
Koswara kuoli 30. tammikuuta 2016 oltuaan sairaalassa kolme kuukautta.
Baldur’s Gate II: Shadows of Amn

| Baldur’s Gate II: Shadows of Amn |
| --- | --- |

Kehittäjä:  BioWare Black Isle Studios
Julkaisija:  Interplay
Jakelija:  Wizards of the Coast, GOG.com ja Steam
Tuottaja:  Feargus Urquhart
Suunnittelija:  James Ohlen ja Kevin Martens
Säveltäjä:  Michael Hoenig
Pelisarja:  Baldur’s Gate
Pelimoottori:  Infinity Engine
Julkaistu:  WindowsNA 24. syyskuuta 2000EU 29. syyskuuta 2000 Macintosh syyskuu 2001
Lajityyppi:  roolipeli
Pelimuoto:  yksinpeli, moninpeli
Ikäluokitus:  ELSPA: 15+   ESRB: T  Virheellinen ESRB-arvo   OFLC: M15+
Alusta:  Microsoft Windows, Macintosh
Jakelumuoto:  4 CD-ROM
Lisää peliartikkeleitaVideopelien teemasivulla
Infobox OK  : 
Baldur’s Gate II: Shadows of Amn on BioWaren kehittämä ja Interplayn julkaisema roolipeli. Peli on julkaistu vuonna 2000 Windowsille ja peli kuuluu Baldur’s Gate -pelisarjaan. Black Isle Studios avusti pelin kehityksessä.
Pelin tarina on jatkoa ensimmäiselle Baldur’s Gate -pelille, ja pelissä esiintyy joitakin alkuperäisestä pelistä tuttuja hahmoja. Se sijoittuu Forgotten Realms -kampanjamaailmaan ja käyttää Advanced Dungeons & Dragonsin sääntöjä. Sitä myytiin yli 2 miljoonaa kappaletta ja lisäosa Baldur’s Gate II: Throne of Bhaal julkaistiin vuonna 2001.
Pelistä julkaistiin 15. marraskuuta 2013 Beamdogin kehittämä uusintaversio nimeltään Baldur’s Gate II: Enhanced Edition.
Pelaaminen

Baldur’s Gate II käyttää samaa pelimoottoria kuin edeltäjänsä, mutta sen grafiikkaominaisuuksia ja pelimekaniikkaa on paranneltu. Peli on myös laajempi kuin ensimmäinen osa ja se keskittyy ensimmäistä osaa enemmän vuorovaikutukseen pelimaailman kanssa kuin vihollisten tappamiseen.
Pelaajan seurueessa voi olla yhdestä kuuteen hahmoa. Hahmojen kesken voi myös syntyä romansseja. Sivujuoneen kuuluvia tehtäviä suorittamalla pelaaja voi saada haltuunsa linnoituksen, joka on erilainen eri hahmoluokilla, ja aloittaa oman sivujuonensa.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 93,97% (perustuu 34 arvosteluun)
Metacritic: 95% (perustuu 30 arvosteluun)
Arvostelupisteet
Julkaisu: Pisteet
Eurogamer: 9/10
GameSpy: 92%
IGN: 9,4/10
PC Zone: 8,5/10
Pelit: 92, Pelit suosittelee
RPGamer: 9/10
GameSpyn kriitikko kehui pelin juonta "eeppiseksi". Pelit-lehden arvostelija pitää peliä positiivisena yllätyksenä, joka muistuttaa Planescape: Torment -peliä. Taistelua on edellistä osaa vähemmän ja se ei tunnu "itsetarkoitukselta". Suoritettavia tehtäviä on runsaasti. Ulkoasu ja äänet saivat kiitosta.
Julkaisut

Beamdogin kehittämä Enhanced Edition on julkaistu Windowsille, macOS:lle ja Linuxille.
Aiheesta muualla

Baldur's Gate II: Shadows of Amn MobyGamesissa (englanniksi)
Viralliset sivut
Datis

Datis (kuoli ehkä 490 eaa.) oli meedialainen joka palveli Dareios I:n laivaston päällikkönä. Hän ja Artafernes johtivat persialaisia joukkoja Persialaissodan alkuvaiheessa. Hän oli vastuussa muun muassa Naksoksen piirityksestä ja Eretrian tuhoamisesta vuonna 490 eaa. Datis johti persialaisia Artaferneen kanssa Marathonin taistelussa. Ktesiaan mukaan Datis kuoli Marathonissa, muuta Herodotoksen mukaan hän selvisi taistelusta hengissä.
Brett Lindros

| Brett Lindros> Henkilötiedot |
| --- | --- |
Syntynyt: 2. joulukuuta 1975 (ikä 48) London, Ontario, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  Right
Pituus:  193 cm
Paino:  98 kg
Pelaajaura
Pääsarjaura:  1994–1996
Seurat:  Kingston Frontenacs (OHL) New York Islanders (NHL)
NHL-varaus:  9. varaus, 1994 New York Islanders
Brett Alexander Blake Lindros (s. 2. joulukuuta 1975 London, Ontario, Kanada) on entinen kanadalainen jääkiekkoilija.
Ura

New York Islanders varasi Lindrosin vuoden 1994 NHL:n varaustilaisuudessa yhdeksännellä vuorolla. Lindros pelasi NHL:ssä kuitenkin kahdella kaudella vain 51 ottelua ja joutui lopettamaan lupaavan uransa aivotärähdysten takia.
Lindros on Eric Lindrosin pikkuveli, ja heillä on ruotsalaisia sukujuuria.
Uran jälkeen

Jääkiekkouran jälkeen Lindros teki NHL:n pelaajayhdistyksen NHLPA:n Be a Player -televisio-ohjelmaa. Myöhemmin hän on toiminut useiden kanadalaisten jääkiekkotelevisio-ohjelmien isäntänä.
Brett Parnham

| Brett Parnham |
| --- | --- |
 Parnham (punainen paita) OHL-joukkue Oshawa Generalsin paidassa aloituksessa ottelussa Kingston Frontenacsia vastaan kaudella 2008–2009.
Henkilötiedot
Syntynyt: 30. tammikuuta 1989 (ikä 35) Orilia, ON, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  175 cm
Paino:  81 kg
Seura
Seura:  China Dragon
Sarja:  ALIH
Pelinumero:  28
Pelaajaura
Pääsarjaura:  2013–
Aik. seurat:  Norfolk Admirals (AHL) Utah Grizzlies (ECHL) Molot-Prikamje Perm (VHL) Saryarka Karaganda (VHL) Arlan Kokshetau (Kazakstan) San Francisco Bulls (ECHL)
Brett Parnham (s. 30. tammikuuta 1989 Orilia, Ontario, Kanada) on kanadalainen jääkiekkoilija, joka pelaa ALIH-joukkue China Dragonissa. Hän on pelipaikaltaan keskushyökkääjä.
Ura > Seuraura

OHL-joukkue Sudbury Wolves varasi Parnhamin 13. pelaajana vuonna 2005. Hänen kautta 2005–2006 lyhensi kuitenkin noin kuuden viikon verran jalkavamma. Samalla kaudella Parnham kaupattiin Oshawa Generalsiin vaihdossa Gary Frieseniin. Kolmannella OHL-kaudellaan 2007–2008 Parnham oli joukkueen kolmanneksi paras pistemies Brett MacLeanin ja John Tavaresin jälkeen. Kaudella 2008–2009 hän voitti Generalsin sisäisen piste- ja maalipörssin tehoilla 50+26=76. Parnhamista tuli kauden aikana myös joukkueen kapteeni, kun John Tavares kaupattiin London Knightsiin. Hän sijoittui lopulta Tavaresin jälkeen koko OHL:n maalipörssissä toiseksi. Parnham pelasi keväällä 2009 myös seitsemän AHL-ottelua amatööritry-out -sopimuksella Norfolk Admiralsissa.
Monien odotuksista ja henkilökohtaisesti varsin menestyksekkäästä junioriurasta huolimatta Parnhamia ei koskaan varattu NHL:ään. Hän kävi kuitenkin Tampa Bay Lightningin harjoitusleirillä kesällä 2008 ja Ottawa Senatorsin harjoitusleirillä syksyllä 2009. Marraskuussa 2009 Parnham siirtyi try-outille ECHL-joukkue Utah Grizzliesiin, jossa hän jatkoi myös seuraavallakin kaudella 2010–2011, jolloin Parnham oli 17 osumallaan joukkueen toiseksi paras maalintekijä Simon Fergusonin jälkeen. Hänet valittiin marraskuussa 2010 ECHL:n viikon pelaajaksi.
Kaudella 2011–2012 Parnham pelasi Venäjän toiseksi korkeimmalla sarjatasolla VHL-joukkue Molot-Prikamje Permin riveissä. Hän pelasi runkosarjan aikana kuitenkin vain 20 ottelua aivokalvontulehduksen takia. Toukokuussa 2012 Parnham siirtyi ystävänsä Dale Mitchellin kanssa viikon testiajalle SM-liigajoukkue Tampereen Ilveksen jääleirille. Hän ei kuitenkaan saanut jatkosopimusta ja siirtyi kaudeksi 2012–2013 VHL:ssä pelaavan kazakstanilaisen Saryarka Karagandan paitaan. Kesken kauden, tammikuussa 2013 Parnham siirtyi kuitenkin Kazakstanin mestaruussarjaassa pelaavan Arlan Kokshetaun riveihin. Hän voitti siellä kauden päätteeksi pronssia.
Parnham palasi kauden 2013–2014 kynnyksellä Pohjois-Amerikkaan ja teki sopimuksen ECHL-joukkue San Francisco Bullsin kanssa. Kymmenen pelaamansa ottelun jälkeen marraskuussa 2013 hän siirtyi kuitenkin ALIH-liigan kiinalaisjoukkue China Dragonin riveihin. Elokuussa 2014 Parnham teki vuoden mittaisen jatkosopimuksen joukkueen kanssa. Hän oli kaudella 2014–2015 joukkueen paras pistemies ja maalintekijä tehoilla 29+30=59. Parnham jakoi ALIH:n maalipörssin kahdeksannen sijan Anyang Hallan Mike Testwuiden kanssa. Elokuussa 2015 hän teki taas vuoden mittaisen jatkosopimuksen Dragonin kanssa.
Ura > Maajoukkueura

Parnham edusti Canada Ontarion joukkuetta World U-17 Hockey Challengessa vuonna 2006.
Blagny-sur-Vingeanne

| Blagny-sur-Vingeanne |
| --- | --- |
 Neitsyt Marian taivaaseenastumisen kirkko
 vaakuna
 Blagny-sur-Vingeanne
 Koordinaatit: 47°26′20″N, 5°22′11″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  7,6 km²
Korkeus:  200 - 254 m
Väkiluku (2018):  131 
 – Väestötiheys:  17 as./km²
Kunnan numero:  21079
Infobox OKVirheellinen NIMI-arvo: 
Blagny-sur-Vingeanne on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Vingeannejoen varrella, noin 32 kilometriä Dijonin kaupungista koilliseen.
Kunnan alueen kautta kulkee kanava Canal entre Champagne et Bourgogne. Kanavan ja joen ylittävä rautatiesilta Viaduc d'Oisilly ulottuu myös naapurikunta Oisillyn puolelle. Kunnan keskustassa oleva Neitsyt Marian taivaaseenastumisen kirkko on rakennettu 1800-luvulla. Kirkossa on liuskekivinen kellotorni. Château de Blagny-sur-Vingeanne on rakennettu 1700-luvulla.
Viaduc d'Oisilly
Château de Blagny-sur-Vingeanne
Aiheesta muualla

Kuvia tai muita tiedostoja aiheesta Blagny-sur-Vingeanne Wikimedia Commonsissa
Datel

Datel (aiemmin Datel Electronics, myös Datel Design) on Britanniassa toimiva tietokoneiden ja pelikonsoleiden oheislaitteiden valmistaja. Yhtiö tunnetaan parhaiten tuottamistaan monenlaisia ​​laitteita ja oheislaitteita kotitietokoneisiin 1980-luvulla. Datelin laitteita olivat esimerkiksi vaihtonäppäimistöt, PlusD levyn liitännät (alun perin niitä suunnitteli, valmisti ja myi Miles Gordon Technology) ja Action Replay sarjan videopelien huijauskoodilaitteet.
Datel julkaisi myös nimellä Rocket Games kahdeksan peliä, joista yksi oli Karate Joe.